**METODINĖS VEIKLOS PROGRAMA 2021 m.**

**2020 metų veiklos analizė:**

2020 m. Metodinė taryba veiklą vykdė atsižvelgdama į gimnazijos metinius prioritetus. 2020 m. Metodinės tarybos veiklos tikslas buvotelkti mokytojus ir pagalbos mokiniui specialistus bendrai veiklai, siekiančiai pozityvių ugdymo proceso pokyčių, tęstinumo ir kokybės.

2020 metais pasikeitus ugdymo(si) situacijai ir aplinkybėms dėl pandemijos, didžiausias dėmesys buvo skirtas sėkmingam nuotolinio ugdymo organizavimui ir įgyvendinimui. Į nuotolinio ugdymo procesą įsijungė visi mokiniai ir mokytojai. Pagal ŠMSM rekomendacijas buvo sudarytas nuotolinio ugdymo organizavimo tvarkaraštis, atitinkantis mokinių bei mokytojų poreikius bei užtikrinantis sėkmingą nuotolinio ugdymo proceso organizavimą. Mokykloje pasirinktas vieningas ir sėkmingai naudojamas nuotolinio mokymo platformos Microsoft Teams įrankis. 2019-2020 mokslo metais skaitmenine mokymo(si) aplinka „EDUKA klasė“ naudojosi 60 1-4 klasių mokinių ir 4 mokytojai. 2020-2021 mokslo metams nuspręsta įsigyti 135 skaitmeninės mokymo(si) aplinkos „EDUKA klasė“ licencijų 1-8 klasių mokiniams ir 12 licencijų mokytojams. Įsigytos licencijos naudotis „eTest.lt“ testų kūrimo ir vykdymo sistema bei „Egzaminatorius.lt“ internetinė sistema, padedanti mokytojui ruošti, o mokiniams ruoštis brandos egzaminams.

Gimnazijos pedagogai dalyvavo 2100 val. mokymuose bei papildomai mokėsi savarankiškai, negailėdami laiko savišvietai. Įgyvendinamas kolegialaus bendradarbiavimo projektas „Kviečiu į pamoką“, nuo 2020 m. spalio mėn. persikėlė į virtualią erdvę. Pradėta įgyvendinti akredituota Joniškio švietimo centre 40 val. (5-ių modulių) kvalifikacijos kėlimo programa, kurios tikslas plėtoti mokytojų gebėjimus tobulinti pamoką, siekiant geresnių mokinių mokymosi pasiekimų. 2020 m. mokytojai dalyvavo 2-juose moduliuose, o likusieji moduliai, dėl pandemijos, nukelti į 2021 metus. Visi pedagogai įvaldė Microsoft Teams platformos įrankį ir sklandžiai organizuoja nuotolinio ugdymo užsiėmimus.

Mokytojai rengė pamokas ir edukacinius užsiėmimus kitose erdvėse, išvykose: Akmenės krašto muziejuje (Akmenė), Šaltiškių molio karjere (Akmenės r.), Kamanų gamtiniame rezervate (Akmenės r.), Skaistgirio dolomito kasybos karjere (Joniškio r.), LR Statistikos departamente (Vilnius), Mūšos tyrelio telmologiniame draustinyje (Joniškio r.), Endriškių turizmo sodyboje (Joniškio r.).

Mokytojai ugdymo procese taiko inovatyvius mokymo metodus, formuojamos pozityvios ugdymo nuostatos, siekiama mokymo(si) kokybės ir mokymo(si) kultūros. 3 procentais pagerėjo 5-8, I-IV g klasių mokymosi metinis vidurkis: 2018-2019 – 7,31, 20219-2020 - 7,53. 5 procentais išaugo skaičius mokinių, kurie mokosi pagrindiniu ir aukštesniuoju lygiu: 2018-2019 – 33,6 proc., 2019-2020 – 35 proc.. Visų mokinių pažangumas – 100 proc. Dėl pandemijos mokytojai vedė mažai atvirų pamokų, turėjo ribotas galimybes dalintis patirtimi su kitų mokyklų pedagogais.

**Prioritetas:** Ugdymas paremiantis mokymąsi, orientacija į skirtingus mokinių poreikius, prasmingas mokinių buvimas mokykloje.

**Tikslas:** Telkti mokytojus ir pagalbos mokiniui specialistus bendrai veiklai, siekiant kiekvieno mokinio mokymo(si) kokybės ir veiksmingumo.

**Uždaviniai:**

1. Telkti metodines grupes vieningos ir kryptingos veiklos įgyvendinimui.
2. Siekti kiekvieno mokinio individualios pažangos augimo, sukuriant vaiko poreikius atitinkantį ugdymo kontekstą ir aplinkos sąlygas.
3. Analizuoti, kaip aktyvus, patyriminis, įrodymais grįstas mokymas(is) motyvuoja mokinius siekti pažangos.
4. Plėtoti mokytojų bendradarbiavimą, kolegialų mokymąsi ir patirties sklaidą.

|  |  |  |  |  |
| --- | --- | --- | --- | --- |
| Uždaviniai | Priemonės | Atsakingas | Numatoma data | Sėkmės kriterijai |
| 1. Telkti metodines grupes vieningos ir kryptingos veiklos įgyvendinimui. | 1. 2021 m. metodinės tarybos veiklos programa, tikslai ir uždaviniai. | MT | 2021 m. sausio mėn. | Numatyta planinga, nuosekli metodinės tarybos veikla 2021 m. |
| 2. Išanalizuoti ir aprobuoti metodinių grupių veiklos planus 2021 m. | MT | 2021 m.  sausio mėn. | Tikslingai organizuojama veikla mokyklos uždaviniams įgyvendinti. |
| 3. 4, 8 klasių NMPP, bandomojo ePUPP, ePUPP, užsienio kalbos lygio nustatymo organizavimo ir vykdymo aptarimas. | MT pirmininkė | 2021 m. vasario- balandžio mėn. | Priimti sprendimai dėl sklandaus pasiekimų patikrinimo testų, užsienio kalbos lygio nustatymo organizavimo vykdymo. |
| 4. Neformalaus ugdymo, projektų pasiūlos aptarimas 2021-2022 m. m. | MT | 2021 m.  birželio mėn. | Tikslingai ir skaidriai paskirstytos papildomos veiklos valandos, atitinkančios mokinių poreikius. |
| 5.Kaip panaudoti pasiekimų vertinimo rezultatus mokinių individualios pažangos didinimui ( PUPP, VBE, MBE rezultatų aptarimas). | MT pirmininkė | 2021 m. rugpjūčio 30 d | Parengta ir Mokytojų tarybai pristatyta ataskaita apie PUPP, VBE, MBE rezultatus. Pateikti pasiūlymai ir rekomendacijos rezultatų gerinimui. |
| 6.Mokomųjų dalykų programų, ilgalaikių planų rengimas ir derinimas.  Ilgalaikių planų koregavimas ugdymo procese. | MT pirmininkė  Metodinių grupių pirmininkai | Iki 2021 m. rugsėjo 13 d.  Metų eigoje | Suderinti mokomųjų dalykų ilgalaikiai planai. |
| 7. 2021 m. metodinių grupių veiklos ataskaitų pristatymas. | MT | 2021 m.  gruodžio mėn. | Analizuojami pasiekimai, jais naudojamasi planuojant tolesnę veiklą. |
| 8. 2021 m. Metodinės tarybos veiklos ataskaita mokytojų tarybai. | MT pirmininkė | 2021 m.  gruodžio mėn. | Analizuojama veikla, sėkmės, jomis remiantis planuojama tolimesnė veikla, numatomas veiklos tęstinumas. |
| 9. Mokytojo metinės veiklos įsivertinimas ir aptarimas su kuruojančiu vadovu. | Kuruojantys vadovai | 2021 m. gruodžio mėn. | Įvertinta mokytojo veikla ir numatytos veiklos tobulinimo ir kvalifikacijos kėlimo gairės. |
| 2. Siekti kiekvieno mokinio individualios pažangos augimo, sukuriant vaiko poreikius atitinkantį ugdymo kontekstą ir aplinkos sąlygas. | 1. Plėtoti pedagogo, kaip ugdymo(si) proceso koordinatoriaus, profesinę kompetenciją, tęsiant dalyvavimą 40 val. (5-ių modulių) kvalifikacijos kėlimo programoje, kurios tikslas plėtoti mokytojų gebėjimus tobulinti pamoką, siekiant geresnių mokinių mokymosi rezultatų. | Mokytojai | 2021 m. vasario - gruodžio mėn. | Įgytos pedagogų kompetencijos. |
| 2. Parengti ir įdiegti atnaujintą mokinių pasiekimų ir pažangos vertinimo tvarką, kuri tarnautų aktyviam ir sąmoningam mokymuisi. | MT | 2021 m. | Parengta mokinių pasiekimų ir pažangos vertinimo tvarka ir aptarta su bendruomene. |
| 3. Stiprinti pedagogų darbo su skirtingus ugdymosi poreikius turinčiais mokininiais kompetencijas. Ugdymo turinio individualizavimas, diferencijavimas, personalizavimas. | Mokytojai | Visus metus | Įgytos pedagogų kompetencijos. |
| 4.Dalyvauti Erasmus projekte „Garso vadovėliai - pagalba skaitymo sunkumų turintiems mokiniams ir jų mokytojams“  (Ref Nr. 2020-1-LV01-KA201-077533) | J.Baranauskienė,  D. Radvilienė, A. Lapienė, L. Ramanauskienė | 2021-2023 | Parengtos priemonės padeda mokytojui kokybiškiau organizuoti ugdymo/ugdymosi procesą |
| 4. Parengti specialiųjų poreikių mokinių ugdymo programas. Esant būtinybei, ugdymo procese jas koreguoti. | VGK pirmininkė,  mokytojai | 2021 m. sausio mėn., rugsėjo mėn. | Užtikrinamas specialiųjų poreikių mokinių kokybiškas ugdymas. Atlikta apklausa parodys, kiek % specialiųjų poreikių mokinių supranta jiems pateikiamas užduotis ir kiek % specialiųjų poreikių mokinių tėvų teigia, kad jų vaikai supranta namų darbų užduotis. |
| 5. Organizuoti tyrinėjantį, dialogišką, patirtinį mokymąsi. | Mokytojai, mokytojų grupės | Visus metus | Mokytojai veda integruotas pamokas, pamokas netradicinėse erdvėse (muziejuose, laboratorijose, pramonės objektuose, gamtoje), konsultuoja mokinius, rengiančius tiriamųjų darbų pristatymus rajono/ respublikos konferencijoms. Įrengta STEAM laboratorija pradinėms klasėms. |
| 6.Atlikti mokėjimo mokytis kompetencijos vertinimą 5-12 kl. mokiniams. | MT | 2021 m. balandžio – gegužės mėn. | Panaudojant IG4L2L įrankį, įvertinama mokėjimo mokytis kompetencija, pateikiamos rekomendacijos kiekvienam mokiniui. |
| 7. Analizuoti mokinių mokymosi ir lankomumo rezultatus po I ir II pusmečių bei tarpinius rezultatus, pamokų praleidimo priežastis, specialiųjų poreikių mokinių daromą pažangą. | MT pirmininkė  Socialinė pedagogė | 2021 m. sausio mėn., birželio mėn.,  lapkričio mėn. | Analizuojama mokinių pažanga ir lankomumas padės tobulinti ugdomąjį procesą, užtikrins mokinių mokymosi sėkmę ir laiku teikiamą pagalbą. |
| 8. Skatinti gabių mokinių dalyvavimą dalykinėse olimpiadose, konkursuose. | Metodinių grupių pirmininkai  Mokytojai | Pagal olimpiadų ir konkursų grafiką | Daugiau kaip 20 mokinių dalyvauja olimpiadose, konkursuose. Laimėtos 1-2 prizinės vietos. |
| 3. Analizuoti, kaip aktyvus, patyriminis, įrodymais grįstas mokymas(is) motyvuoja mokinius siekti pažangos. | 1.Nacionalinių mokinių testų rezultatų panaudojimas, siekiant teigiamo ugdymo(si) rezultatų pokyčio, apibendrinimas | Direktoriaus pavaduotoja ugdymui | 2021 m. rugpjūčio mėn. | Mokinių pasiekimų tyrimo ir vertinimo duomenys panaudojami ugdymo kokybei gerinti. |
| 2.Mokinių (I g – III g kl.) tiriamųjų projektinių darbų rengimas ir pristatymas. | MT pirmininkė  Darbų vadovai | 2020 m. lapkričio mėn. – 2021 m. gegužės mėn. | Informacijos panaudojimas kaip įrodymais grįstas mokymasis per praktinį patyrimą motyvuoja mokinius sėkmei. |
| 3. NMVA Mokyklos pažangos vertinimo ataskaitos rengimas. | Gimnazijos administracija | 2020 m. gruodžio mėn. – 2021 m. sausio mėn. | Apklausos duomenys panaudojami mokyklos veiklai planuoti. |
| 4.Mokymosi praradimų dėl pandemijos nustatymas. Kompensavimo plano rengimas. | MT  Darbo grupė | 2021 m. kovo - birželio mėn. | Parengtas mokymosi praradimų dėl pandemijos kompensavimo planas. |
| 3. Plėtoti mokytojų bendradarbiavimą, kolegialų mokymąsi ir patirties sklaidą. | 1.Profesinės tarpusavio paramos kultūros ir kolegialaus mokymosi aplinkos kūrimas. | MT  Mokytojai | 2021 m. sausio – gruodžio mėn. | Sukurta ir įgyvendinta pedagogų asmeninio tobulėjimo sistema (PATS). Susitarta, kad kiekvienas mokytojas per mokslo metus pakvies savo kolegas į 3-4 pamokas ir tiek pat kartų apsilankys kolegų pamokose. Kolegialus mokymas(is) vyksta dalinanti patirtimi ir sumanymais, stebint ir aptariant kolegų pamokas bei mokantis vieniems iš kitų. |
| 2. Dalijimasis metodine patirtimi rengiant ir pristatant pranešimus savo bei kitų mokyklų mokytojams konferencijų, seminarų metu.  Konferencija „Mano sėkmės istorija“ | Mokytojai  Pagalbos mokiniui specialistai | Visus metus  2021 m. kovo mėn. | Dalijimasis gerąja patirtimi konferencijose numatytomis temomis. Gerosios patirties įgijimas. |
| 3. Mokytojų įsivertinimo ir kvalifikacijos tobulinimo sistemos atnaujinimas. | MT  Metodinės grupės | 2021 m. kovo – gruodžio mėn. | Atnaujinta Mokytojų į(si)vertinimo ir kvalifikacijos tobulinimo sistema. |

**Laukiamas rezultatas:** Mokytojai taiko efektyvius mokymo metodus, atsižvelgdami į mokinio individualius gebėjimus, galimybes ir poreikius.

**Rodikliai:**

1. 50 proc. stebėtų pamokų pastebimi tyrinėjančio, aktyvaus, patirtimi grįsto mokymosi bruožai.
2. Kiekvienas mokytojas bent 1 kartą per metus dalyvauja patirties sklaidos renginyje ir pasidalina savo patirtimi.
3. Kiekvienas mokytojas per mokslo metus pakviečia savo kolegas į 3-4 pamokas ir tiek pat kartų apsilanko kolegų pamokose.